CELEX: 62012CN0016
Language: da
Date: 2012-01-13 00:00:00
Title: Sag C-16/12: Anmodning om præjudiciel afgørelse indgivet af Gyulai Törvényszék (Ungarn) den 13. januar 2012 — HERMES Hitel és Faktor Zrt. mod Nemzeti Földalapkezelő Szervezet

28.4.2012   
            
            
               DA
            
            
               Den Europæiske Unions Tidende
            
            
               C 126/4
            
         Anmodning om præjudiciel afgørelse indgivet af Gyulai Törvényszék (Ungarn) den 13. januar 2012 — HERMES Hitel és Faktor Zrt. mod Nemzeti Földalapkezelő Szervezet
   (Sag C-16/12)
   2012/C 126/06
   Processprog: ungarsk
   
      Den forelæggende ret
   
   Gyulai Törvényszék
   
      Parter i hovedsagen
   
   
      Sagsøger: HERMES Hitel és Faktor Zrt.
   
      Sagsøgt: Nemzeti Földalapkezelő Szervezet
   
      Præjudicielle spørgsmål
   
   
               1)
            
            
               Skal retssikkerhedsprincippet og princippet om beskyttelse af den berettigede forventning, der anses for at udgøre grundlæggende EU-retlige principper, fortolkes således, at de er til hinder for, at en medlemsstat indfører bestemmelser, der ændrer indholdet af en kontrakt, som medlemsstaten har indgået i sin egenskab af indehaver af ejendomsretten til skade for medkontrahenten, hvorved genstanden for kontrakten kvalificeres som uomsættelig, og hvorved medkontrahenten på denne måde afskæres fra at udøve de rettigheder, der kan udledes af kontrakten?
            
         
               2)
            
            
               Såfremt det første spørgsmål besvares bekræftende, er den nationale ret, henset til det princip om loyalt samarbejde, der er fastsat i artikel 4, stk. 3, i traktaten om Den Europæiske Union og fastslået i Den Europæiske Unions Domstols praksis, da forpligtet til at se bort fra den nationale bestemmelse, der regulerer det retlige forbud mod omsættelighed, og fastslå, at genstanden for kontrakten kan omsættes i strid med indholdet af den nationale bestemmelse?